
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1089 

30 Απριλίου 2013 


Το παρόν ΦΕΚ επανεκτυπώθηκε λόγω σφάλματος 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παράταση των προθεσμιών υποβολής των δηλώσεων 
φορολογίας εισοδήματος οικονομικού έτους 2013 
των νομικών προσώπων μη κερδοσκοπικού χα¬ 
ρακτήρα της παραγράφου 2 του άρθρου 101 του 
ν. 2238/1994 καθώς και των εκκαθαριστικών δη¬ 
λώσεων ΦΠΑ έτους 2012. 1 

Τροποποιήσεις της ΠΟΑ 1041/2013 αναφορικά με πα¬ 
ρατάσεις προθεσμιών υποβολής των συγκεντρω¬ 
τικών δηλώσεων των ημεδαπών ή αλλοδαπών δι- 
αχειριστριών εταιριών που είναι εγκατεστημένες 
στην Ελλάδα με βάση το άρθρο 25 του Ν. 27/1975 
και των δηλώσεων φορολογίας πλοίων με ξένη 


σημαία έτους 2013. 2 

Καθορισμός δεικτών μέτρησης αποτελεσματικότη- 
τας και αποδοτικότητας του Εθνικού Τυπογρα¬ 
φείου και του Εθνικού Κέντρου Δημόσιας Διοίκη¬ 
σης και Αυτοδιοίκησης (ΕΚΔΔΑ). 3 

Ασφαλιστική τακτοποίηση πρώην εργαζομένων 

της εταιρείας «Τ\/Χ ΗΕΕΕΑδ ΑΕ». 4 

Υπερωριακή απασχόληση υπαλλήλων της Δ/νσης 
Αγροτικής Οικονομίας και Κτηνιατρικής που 
ασχολούνται με το πρόγραμμα συλλογικής κα¬ 
ταπολέμησης του δάκου της ελιάς για το έτος 
2013. 5 


ΑΠΟΦΑΣΕΙ Σ 

Αριθμ. ΠΟΑ. 1096 (1) 


Παράταση των προθεσμιών υποβολής των δηλώσε¬ 
ων φορολογίας εισοδήματος οικονομικού έτους 
2013 των νομικών προσώπων μη κερδοσκοπικού χα¬ 
ρακτήρα της παραγράφου 2 του άρθρου 101 του 
ν. 2238/1994 καθώς και των εκκαθαριστικών δηλώ¬ 
σεων ΦΠΑ έτους 2012. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την αριθ. 07927 ΕΞ κοινή απόφαση του Πρωθυπουρ¬ 
γού και του Υπουργού Οικονομικών «Ανάθεση αρμοδιο¬ 
τήτων στον Υφυπουργό Οικονομικών Γεώργιο Μαυρα- 
γάνη» (ΦΕΚ 2574 Β'/24-9-2012). 


2. Τις διατάξεις της παραγράφου 5 του άρθρου 22 του 
ν. 2020/1992 (ΦΕΚ 34 Α') με τις οποίες παρέχεται εξου¬ 
σιοδότηση στον Υπουργό Οικονομικών να παρατείνει με 
απόφαση, τις προθεσμίες που ορίζονται από τις κείμε¬ 
νες φορολογικές διατάξεις για υποβολή φορολογικών 
δηλώσεων, σε εξαιρετικές περιπτώσεις. 

3. Τις διατάξεις της περίπτωσης β' της παραγράφου 2 
του άρθρου 107 του Κώδικα Φορολογίας Εισοδήματος, 
με τις οποίες ορίζεται η προθεσμία υποβολής δηλώσεων 
φορολογίας εισοδήματος των νομικών προσώπων της 
παραγράφου 2 του άρθρου 101 του ν. 2238/1994 (ΦΕΚ 
Α' 151). 

4. Τις διατάξεις της ΠΟΛ.1045/6.03.2013 (ΦΕΚ Β' 612) 
απόφασης του Υπουργού Οικονομικών, με την οποία 
παρατάθηκε η προθεσμία υποβολής των δηλώσεων 
φορολογίας εισοδήματος οικονομικού έτους 2013 για 
όλα τα υπόχρεα νομικά πρόσωπα μη κερδοσκοπικού χα¬ 
ρακτήρα της παραγράφου 2 του άρθρου 101 του Κ.Φ.Ε., 
έως και τις 30 Απριλίου 2013. 

5. Τις παρακάτω διατάξεις του Κώδικα ΦΠΑ που κυ¬ 
ρώθηκε με το ν. 2859/2000 (ΦΕΚ 248 Α'/7.11.2000), όπως 
ισχύουν: 

α) της περίπτωσης β' της παραγράφου 4 και της πε¬ 
ρίπτωσης α' της παραγράφου 9 του άρθρου 36, 

β) της παραγράφου 1 περίπτωση β' και της παραγρά¬ 
φου 11 του άρθρου 38, 

γ) της παραγράφου 2 του άρθρου 59 και 

δ) της παραγράφου 3 του άρθρου 64. 

6. Τις διατάξεις της ΑΥΟ ΠΟΑ 1045/2012 (ΦΕΚ 565Β'/ 
2.3.2012) και της ΑΥΟ ΠΟΛ.1071/2013 (ΦΕΚ 354Β'/10.4.2013). 

7. Το Π.Δ. 185/2009 (ΦΕΚ 213 Α'/7.10.2009) περί ανασύ¬ 
στασης του Υπουργείου Οικονομικών. 

8. Τις δυσχέρειες που δημιουργήθηκαν στους φορολο- 
γουμένους για την εκπλήρωση των φορολογικών τους 
υποχρεώσεων λόγω των τεχνικών προβλημάτων του 
συστήματος Ταχίε. 

9. Ότι με την παρούσα απόφαση δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

1. Παρατείνουμε τις προθεσμίες υποβολής των δη¬ 
λώσεων που ορίζονται με την περίπτωση β' της πα¬ 
ραγράφου 2 του άρθρου 107 του Κώδικα Φορολογίας 
Εισοδήματος για όλα τα υπόχρεα νομικά πρόσωπα μη 
κερδοσκοπικού χαρακτήρα της παραγράφου 2 του άρ- 

θρου 101 του ν. 2238/1994, καθώς και των εκκαθαριστικών 
δηλώσεων ΦΠΑ έτους 2012, οι οποίες λήγουν στις 30 
Απριλίου 2013, μέχρι και την 15η Μα'ίου 2013. 

2. Προκειμένου να είναι δυνατή η ηλεκτρονική υποβολή 
της εκκαθαριστικής δήλωσης ΦΠΑ, θα πρέπει όλες οι 
περιοδικές δηλώσεις που αφορούν την διαχειριστική 
περίοδο να έχουν υποβληθεί και να έχει καταβληθεί το 
οφειλόμενο ποσό ΦΠΑ των τυχόν χρεωστικών περιο¬ 
δικών δηλώσεων τουλάχιστον έως την 9η Μα'ίου 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 
-♦- 

Αριθμ. πολ. 1097 (2) 

Τροποποιήσεις της ΠΟΛ 1041/2013 αναφορικά με παρα¬ 
τάσεις προθεσμιών υποβολής των συγκεντρωτικών 
δηλώσεων των ημεδαπών ή αλλοδαπών διαχειριστρι- 
ών εταιριών που είναι εγκατεστημένες στην Ελλάδα 
με βάση το άρθρο 25 του Ν. 27/1975 και των δηλώσε¬ 
ων φορολογίας πλοίων με ξένη σημαία έτους 2013. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τη διάταξη της παραγράφου 5 του άρθρου 22 του 
ν. 2020/1992 (ΦΕΚ 34Α) περί παροχής στον Υπουργό 
Οικονομικών εξουσιοδοτήσεως να παρατείνει με από¬ 
φασή του τις προθεσμίες για υποβολή φορολογικών 
δηλώσεων σε εξαιρετικές περιπτώσεις. 

β) Τις διατάξεις του άρθρου 26 του Ν. 27/1975 (Α' 
77) έτσι όπως τροποποιήθηκε με το άρθρο 24 του 
Ν. 4110/2013 (Α' 17). 

γ) Την υπ’ αριθ. 07927/19.09.2012 (Φ.Ε.Κ. 2574/Β7 
24.09.2012) απόφαση του Πρωθυπουργού και Υπουργού 
Οικονομικών περί ανάθεσης αρμοδιοτήτων στον Υφυ¬ 
πουργό Οικονομικών Γεώργιο Μαυραγάνη. 

δ) Το Π.Δ. 85/2012 «Ιδρυση και μετονομασία Υπουργείων, 
μεταφορά και κατάργηση υπηρεσιών» (Φ.Ε.Κ. Α' 141), 
όπως αντικαταστάθηκε από το άρθρο πρώτο του 
Π.Δ. 94/2012 (Φ.Ε.Κ. Α' 149). 

ε) Το Π.Δ. 86/2012 «Διορισμός Υπουργών, Αναπληρω¬ 
τών και Υφυπουργών» (Φ.Ε.Κ. Α' 141). 

στ) Την Κ.Υ.Α. ΠΟΛ 1041/26-2-2013 σχετικά με «τον τύπο 
και περιεχόμενό της κατά το άρθρο 26 του Ν. 27/1975 
(Α' 77) “Περί φορολογίας πλοίων, επιβολής εισφοράς 
προς ανάπτυξη της Εμπορικής Ναυτιλίας, εγκαταστάσε- 
ως αλλοδαπών ναυτιλιακών επιχειρήσεων και ρυθμίσε- 
ως συναφών θεμάτων”, δήλωσης φορολογίας πλοίων με 
ξένη σημαία, συνυποβαλλόμενα με αυτή δικαιολογητικά 
έγγραφα και διευκρινίσεις για την εφαρμογή των δια¬ 
τάξεων του άρθρου αυτού, όπως αντικαταστάθηκε με 
το άρθρο 24 του Ν. 4110/2013 (Α'17)». 
ζ) Την ΚΥΑ ΠΟΛ 1050/14.3.13 (ΦΕΚ Β' 600/14.3.2013) 
η) Ότι η ΔΟΥ Πλοίων Πειραιά θα παραμείνει κλειστή 
από 23.4.2013 έως 29.4.2013 ενόψει μετεγκατάστασής της 
σε νέο οίκημα και ένταξής της στο νέο ΤΑΧΙδ. 

θ) Ότι από τις διατάξεις της δεν προκαλείται δαπάνη 
σε βάρος του κρατικού προϋπολογισμού, αποφασίζουμε: 
Εξαιρετικά και μόνον για την πρώτη εφαρμογή των 


διατάξεων του άρθρου 25 του ν. 27/1975 και του άρθρου 
26 του ν. 27/1975 (Α' 77), όπως αυτό τροποποιήθηκε με το 
άρθρο 24 του ν. 4110/2013 (Α' 17), η υποβολή της δήλωσης 
του φόρου πλοίων με ξένη σημαία και η καταβολή του 
ενός τετάρτου (1/4) του φόρου αυτού μπορεί να γίνει 
μέχρι και τις 31 Μαΐου του 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 
-♦- 

Αριθμ. ΔΙΠΑ/Φ.4.2.1/12616 (3) 

Καθορισμός δεικτών μέτρησης αποτελεσματικότητας 
και αποδοτικότητας του Εθνικού Τυπογραφείου και 
του Εθνικού Κέντρου Δημόσιας Διοίκησης και Αυτο¬ 
διοίκησης (ΕΚΔΔΑ). 

Ο ΥΠΟΥΡΓΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α. Των άρθρων 1-7 του ν. 3230/2004 «Καθιέρωση συ¬ 
στήματος διοίκησης με στόχους, μέτρηση της αποδοτι¬ 
κότητας και άλλες διατάξεις» (ΦΕΚ 44/Α/11.2.2004). 

β. Του άρθρου 1 του Ν. 3895/2010 «Κατάργηση και συγ¬ 
χώνευση υπηρεσιών, οργανισμών και φορέων του δημο¬ 
σίου τομέα» (ΦΕΚ 206/Α'/8-12-2010) και του Π.Δ. 188/96 
«Οργανισμός Εθνικού Τυπογραφείου» (ΦΕΚ 146/Α'/1996), 
όπως τροποποιήθηκε με τα Π.Δ. 13/2005 (ΦΕΚ 11/Α'/2005), 
Π.Δ. 26/2005 (ΦΕΚ 43/Α'/2005), Π.Δ. 137/09 (ΦΕΚ 184/ 
Α'/2009) και τις ΔΙΔΚ/Φ.1.2/27010 (ΠΕ)/27-12-2011 (ΦΕΚ 
3151/Β730-12-2011) και ΔΙΔΚ/Φ.1.2/26847 (ΠΕ)/4-5-2012 
(ΦΕΚ 1519/Β'/4-5-2012) υπουργικές αποφάσεις. 

γ. Του άρθρου 24 του ν. 3200/2003 (ΦΕΚ 281/Α/9.12.2003) 
«Τροποποιήσεις του ν. 1388/1983 «Ιδρυση Εθνικού Κέ¬ 
ντρου Δημόσιας Διοίκησης», Ίδρυση Εθνικής Σχολής 
Τοπικής Αυτοδιοίκησης και άλλες διατάξεις», του 
Π.Δ. 57/2007 (ΦΕΚ 59/Α/14-3-2007) «Κωδικοποίηση σε 
ενιαίο κείμενο των διατάξεων της κείμενης νομοθε¬ 
σίας που διέπουν το Εθνικό Κέντρο Δημόσιας Διοίκησης 
και Αυτοδιοίκησης και του Π.Δ. 1/2008 (1Α'/07-01-2008) 
«Οργανισμός Εθνικού Κέντρου Δημόσιας Διοίκησης και 
Αυτοδιοίκησης (ΕΚΔΔΑ)». 

δ. Του Π.Δ. 320/1988 (ΦΕΚ 149/Α/5.7.1988) «Οργανισμός 
των Υπηρεσιών του Υπουργείου Προεδρίας της Κυ¬ 
βέρνησης», όπως τροποποιήθηκε και συμπληρώθηκε 
μεταγενέστερα. 

ε. Του Π.Δ. 373/1995 (ΦΕΚ 201/Α/14.9.1995) «Συγχώνευση 
των Υπουργείων Προεδρίας της Κυβέρνησης και Εσωτερι¬ 
κών στο Υπουργείο Εσωτερικών, Δημόσιας Διοίκησης και 
Αποκέντρωσης και καθορισμός των αρμοδιοτήτων του». 

στ. Του Π.Δ. 65/2011 (ΦΕΚ 147/Α/27.06.2011) «Διάσπαση 
του Υπουργείου Εσωτερικών, Αποκέντρωσης και Ηλε¬ 
κτρονικής Διακυβέρνησης στα Υπουργεία α) Εσωτερι¬ 
κών και β) Διοικητικής Μεταρρύθμισης και Ηλεκτρονικής 
Διακυβέρνησης,...». 

ζ. Του άρθρου 2 του ν. 3861/2010 (ΦΕΚ 112/Α/13.07.2010) 
«Ενίσχυση της διαφάνειας με την υποχρεωτική ανάρτη¬ 
ση νόμων και πράξεων των κυβερνητικών, διοικητικών 

και αυτοδιοικητικών οργάνων στο διαδίκτυο Πρόγραμμα 
Δι@ύγεια και άλλες διατάξεις». 

Π. Του Π.Δ. 86/2012 (ΦΕΚ 141/Α/2012) «Διορισμός Υπουρ¬ 
γών, Αναπληρωτών Υπουργών και Υφυπουργών». 

2. Την ανάγκη αποτελεσματικότερης λειτουργίας των 
Δημοσίων Φορέων και βελτίωσης των παρεχόμενων 
υπηρεσιών προς τους πολίτες και τις επιχειρήσεις. 

3. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

I. Καθορίζουμε ως γενικούς και ειδικούς δείκτες μέ¬ 
τρησης της αποτελεσματικότητας και αποδοτικότητας 
του Εθνικού Τυπογραφείου και του Εθνικού Κέντρου 
Δημόσιας Διοίκησης και Αυτοδιοίκησης (ΕΚΔΔΑ), τους 
ακόλουθους: 

ΕΘΝΙΚΟ ΤΥΠΟΓΡΑΦΕΙΟ 

ΓΕΝΙΚΟΙ ΔΕΙΚΤΕΣ 

1. Συνολικός αριθμός εκτυπωτικών εργασιών των φο¬ 
ρέων του δημοσίου τομέα. 

2. Μηνιαία παραγωγή ΦΕΚ. 

3. Πωλήσεις ΦΕΚ ανά τεύχος. 

4. Μέσος ημερήσιος αριθμός πολιτών που επισκέπτο¬ 
νται το Εθνικό Τυπογραφείο. 

5. Μέσος ημερήσιος αριθμός ηλεκτρονικών επισκέ¬ 
ψεων στο είΐθ του Εθνικού Τυπογραφείου. 

6. Συνολικός αριθμός συνδρομητών. 

7. Ετήσιος αριθμός παραπόνων - προσφυγών πολιτών. 

8. Ποσοστό υπαλλήλων που χειρίζονται Η/Υ επί του 
ποσοστού των υπαλλήλων 

ΕΙΔΙΚΟΙ ΔΕΙΚΤΕΣ 

I. Α' Προγραμματισμού Παραγωγής 

1. Μέσος συνολικός χρόνος δημοσίευσης και τελικού 
ορισμού ΦΕΚ ανά εκτυπωμένο τεύχος. 

2. Αριθμός ημερών ολοκλήρωσης των εκτυπωτικών 
εργασιών. 

3. Αριθμός εκτυπωτικών εργασιών των φορέων του 
δημόσιου τομέα. 

4. Αριθμός εγγράφων που παραλαμβάνονται με ηλε¬ 
κτρονική μορφή. 

5. Μέσος χρόνος ολοκλήρωσης καθημερινών εργασιών. 

II. Β' και ©' Φωτοστοιχειοθεσίας: 

1. Αριθμός διαμορφωμένων εγγράφων. 

2. Αριθμός μορφοποιημένων δοκιμίων - ΦΕΚ. 

3. Αριθμός διορθώσεων - εντολών δοκιμίων - ΦΕΚ. 

4. Αριθμός παραγωγής λοιπών εργασιών. 

III. Γ και Γ Εκτυπώσεων - Βιβλιοδεσίας 

1. Κόστος διαχείρισης του εντύπου. 

2. Αύξηση παραγωγής εντύπων. 

3. Χρονοδιαγράμματα. 

4. Ανθρώπινο δυναμικό. 

5. Ποιότητα υπηρεσιών. 

IV. Δ' Ανθρώπινου Δυναμικού 

1. Μέσος χρόνος επεξεργασίας αιτημάτων πρόσληψης, 
μετάταξης, απόσπασης υπαλλήλων. 

2. Μέσος χρόνος διεκπεραίωσης αιτημάτων συνταξι- 
οδότησης υπαλλήλων. 

3. Μέσος χρόνος διεκπεραίωσης αιτημάτων υπαλλήλων. 

4. Μέσος χρόνος διεκπεραίωσης υπηρεσιακών θεμάτων. 

5. Μέσος όρος ημερών εκπαίδευσης, μετεκπαίδευσης, 
επιμόρφωσης ανά ενδιαφερόμενο υπάλληλο. 

6. Αριθμός εκπαιδευτικών επισκέψεων στο χώρο του 
Εθνικού Τυπογραφείου. 

7. Μέσος χρόνος διαχείρισης εγγράφων. 


8. Μέσος χρόνος διαχείρισης μηνυμάτων ηλεκτρονικού 
ταχυδρομείου. 

V. Ε' Διαχείρισης 

1. Κόστος συμβάσεων συντήρησης μηχανημάτων. 

2. Κόστος λειτουργικών δαπανών. 

3. Επιμόρφωση υπαλλήλων διεύθυνσης διαχείρισης. 

4. Χρονική κατάρτιση ετήσιου προϋπολογισμού. 

5. Διαχείριση και επίτευξη προϋπολογισμού. 

6. Διεκπεραίωση διαδικασιών μισθοδοσίας. 

7. Διεκπεραίωση υποθέσεων προσωπικού. 

8. Διεκπεραίωση αιτημάτων διευθύνσεων. 

9. Εξυπηρέτηση υπουργείων και υπηρεσιών. 

10. Μέσος χρόνος διεκπεραίωσης υποθέσεων πελατών. 

VI. ΣΤ' Τεχνικής Υποστήριξης 

1. Συνεχής ενημέρωσης, σχετικά με την τεχνολογία 
του μηχανολογικού εξοπλισμού. 

2. Δημιουργία ηλεκτρονικού μητρώου μηχανών (σε 
συνεργασία με τη διεύθυνση Πληροφορικής). 

3. Εξασφάλιση επιχειρησιακής ετοιμότητας των υπο¬ 
δομών του Εθνικού Τυπογραφείου. 

4. Περιορισμός επισκευών μηχανολογικών και ηλε¬ 
κτρολογιών - ηλεκτρονικών βλαβών από εξωτερικά 
συνεργεία περί το 5% των εγγεγραμμένων κονδυλίων. 

5. Εξοικονόμηση δαπανών αποκατάστασης βλαβών. 

6. Γρήγορη αποκατάσταση βλαβών στο μηχανολογικό 
και ηλεκτρολογικό-ηλεκτρονικό εξοπλισμό του Εθνικού 
Τυπογραφείου. 

7. Μέριμνα πλήρους προσβασιμότητας και εξυπηρέτη¬ 
σης των ατόμων με αναπηρία στο Εθνικό Τυπογραφείο. 

VII. Ζ' Πληροφορικής 

1. Ικανοποίηση αιτημάτων χρηστών για τον εξοπλισμό 
του πληροφοριακού συστήματος. 

2. Μέσος χρόνος ικανοποίησης αιτήματος χρήστη για 
τον εξοπλισμό του πληροφοριακού συστήματος. 

3. Ικανοποίηση αιτημάτων χρηστών για το λογισμικό 
του πληροφοριακού συστήματος. 

4. Μέσος χρόνος ικανοποίησης αιτήματος χρήστη για 
το λογισμικό του πληροφοριακού συστήματος. 

5. Ικανοποίηση αιτημάτων χρηστών του δικτυακού 
τόπου του Εθνικού Τυπογραφείου. 

VIII. Η Προώθησης Εκδόσεων 

1. Μέσος χρόνος διεκπεραίωσης αιτημάτων συνδρο¬ 
μητών. 

2. Αριθμός τηλεφωνικών κλήσεων για πληροφορίες 
δημοσιευμάτων ημερησίως. 

3. Αριθμός πολιτών για πληροφορίες δημοσιευμάτων 
ημερησίως. 

4. Αριθμός ελλείψεων ΦΕΚ των ταχυδρομικών και ημε¬ 
ρήσιων συνδρομητών. 

5. Μέσος χρόνος εξυπηρέτησης πολιτών από τηλε¬ 
φώνου. 

6. Μέσος χρόνος εξυπηρέτησης πολιτών που επισκέ¬ 
πτονται το Εθνικό Τυπογραφείο. 

IX. Προεκτύπωσης 

1. Αριθμός εγγράφων προς σάρωση. 

2. Αριθμός εγγράφων - δοκιμίων προς ταξινόμηση. 

3. Αριθμός διόρθωσης τυπογραφικών δοκιμίων. 

4. Αριθμός δοκιμίων - εργασιών μοντάζ και τελικού 
ελέγχου. 

ΕΚΔΔΑ 

ΓΕΝΙΚΟΙ ΔΕΙΚΤΕΣ 

1. Βαθμός ικανοποίησης από την χρησιμότητα των 
επιμορφωτικών προγραμμάτων 

2. Βαθμός ικανοποίησης για τις φάσεις Σπουδών Προ¬ 
εισαγωγικής Εκπαίδευσης που έχουν ολοκληρωθεί 

3. Ποσοστό Απορρόφησης Ετήσιας επιχορήγησης Συγ- 
χρηματοδοτούμενων Πράξεων 

4. Ποσοστό ανάπτυξης Νέων Ψηφιακών Υπηρεσιών 
του ΕΚΔΔΑ 

ΕΙΔΙΚΟΙ ΔΕΙΚΤΕΣ 

ΔΙΕΥΘΥΝΣΗ ΔΙΟΙΚΗΤΙΚΟΥ 

1. Ποσοστό έκδοσης πιστοποιητικών υπηρεσιακών με¬ 
ταβολών και βεβαιώσεων των υπαλλήλων του ΕΚΔΔΑ 
μικρότερο ή ίσο του ποσοτικού στόχου 

2. Ποσοστό απεσταλμένων ενημερωτικών ηλεκτρονικών 
εγγράφων, προς ενημέρωση του προσωπικού του ΕΚΔΔΑ 

3. Αριθμός επιμορφωθέντων υπαλλήλων επί του συ¬ 
νόλου των υπαλλήλων του φορέα 

4. Μέσος χρόνος ανταπόκρισης σε αιτήματα υπαλλή¬ 
λων του ΕΚΔΔΑ για παροχή φωτοαντιγράφων 

5. Μέσος χρόνος εσωτερικής διανομής εγγράφων 

ΓΡΑΜΜΑΤΕΙΑ ΔΙΟΙΚΗΣΗΣ 

1. Μέσος χρόνος έκδοσης και Κοινοποίησης αποφά¬ 
σεων Διοικητικού και Επιστημονικού Συμβουλίου 

2. Μέσος χρόνος ανταπόκρισης σε αιτήματα που απευ¬ 
θύνονται σε Γενικό Γραμματέα και Πρόεδρο Δ.Σ. 

ΔΙΕΥΘΥΝΣΗ ΟΙΚΟΝΟΜΙΚΟΥ 

1. Μέσος χρόνος εκκαθάρισης προς τρίτους 

2. Μέσος χρόνος έκδοσης βεβαιώσεων αποδοχών και 
αποζημιώσεων 

ΔΙΕΥΘΥΝΣΗ ΠΡΟΓΡΑΜΜΑΤΙΣΜΟΥ ΚΑΙ ΑΝΑΠΤΥΞΗΣ 

1. Αριθμός διαδικασιών αρμοδιότητας Τμήματος Συγ- 
χρηματοδοτούμενων Προγραμμάτων που μελετήθηκαν 
προς βελτίωση 

2. Αριθμός ανάπτυξης Νέων Ψηφιακών Υπηρεσιών 

3. Ποσοστό κάλυψης αιτημάτων προσαρμογής των 
Πληροφοριακών συστημάτων ΕΚΔΔΑ για τις επιχειρη¬ 
σιακές του ανάγκες 

4. Ποσοστό διαθεσιμότητας εξοπλισμού και συστημά¬ 
των πληροφορικής 

5. Ποσοστό χρόνου διαθεσιμότητας ψηφιακών υπη¬ 
ρεσιών 

6. Ποσοστό ικανοποιούμενων αιτημάτων προς τη Βι¬ 
βλιοθήκη 

7. Μέσος χρόνος ανταπόκρισης επί των ψηφιακά υπο¬ 
βαλλόμενων αιτημάτων προς τη Βιβλιοθήκη 

8. Μέσος χρόνος υποβολής Μηνιαίων Δελτίων Δήλω¬ 
σης Δαπανών προς τις ειδικές υπηρεσίες διαχείρισης 

9. Μέσος χρόνος υποβολής Εξαμηνιαίων Δελτίων 
Φυσικού Αντικειμένου προς τις ειδικές υπηρεσίες δια¬ 
χείρισης 

ΑΥΤΟΤΕΛΕΣ ΤΜΗΜΑ ΠΙΣΤΟΠΟΙΗΣΗΣ, ΔΙΑΧΕΙΡΙΣΗΣ 
ΠΟΙΟΤΗΤΑΣ ΚΑΙ ΕΣΩΤΕΡΙΚΟΥ ΕΛΕΓΧΟΥ 

1. Ποσοστό των υποβληθέντων φακέλων σχεδιασμού 
επιμορφωτικών προγραμμάτων που έχουν ελεγχθεί στο 
πλαίσιο του συστήματος πιστοποίησης. 

2. Ποσοστό εσωτερικών επιθεωρήσεων που διενερ- 
γούνται στις Υπηρεσίες του ΕΚΔΔΑ επί του αριθμού 
των προγραμματισθέντων εσωτερικών επιθεωρήσεων 

ΑΥΤΟΤΕΛΕΣ ΤΜΗΜΑ ΕΠΙΚΟΙΝΩΝΙΑΣ, ΔΙΕΘΝΩΝ ΚΑΙ 
ΔΗΜΟΣΙΩΝ ΣΧΕΣΕΩΝ 

1. Αριθμός Μνημονίων Συνεργασίας με φορείς του 
εξωτερικού που προετοιμάζονται 

2. Αριθμός Ενημερωτικών Δελτίων (Νθ\α/5ΙθΙΙθγ ΕΚΔΔΑ) 
που εκδίδονται στο πλαίσιο της ενημέρωσης της κοινής 
γνώμης 


ΕΣΔΔΑ 

1. Μέσος όρος χρόνου αποστολής στοιχείων παρα¬ 
κολούθησης του προγράμματος σπουδών από τους 
σπουδαστές, μέσω συστήματος ωρομέτρησης 

2. Μέσος όρος αξιολόγησης της διοικητικής υποστήρι¬ 
ξης που παρέχεται τους διδάσκοντες της ΕΣΔΔΑ 

3. Μέσος χρόνος ανταπόκρισης σε αιτήματα 

4. Μέσος χρόνος συγκέντρωσης και αποστολής των 
βεβαιώσεων των ωρών διδασκαλίας προς εκκαθάριση 

5. Αριθμός ανθρωποωρών εισηγητών που πραγματοποι¬ 
ήθηκαν, επί του συνόλου των προβλεπόμενων ανθρωπο¬ 
ωρών ανά φάση σπουδών της κάθε εκπαιδευτικής σειράς 

6. Αριθμός ανθρωποωρών εκπαιδευομένων που πραγ¬ 
ματοποιήθηκαν επί του συνόλου των προβλεπόμενων 
ανθρωποωρών ανά εκπαιδευτική σειρά 

7. Αριθμός εγγεγραμμένων σπουδαστών στην ηλε¬ 
κτρονική τάξη τις δύο πρώτες εβδομάδες κάθε Φάσης 
Σπουδών 

8. Ποσοστό μαθημάτων που το βασικό εκπαιδευτικό 
υλικό, το οποίο είναι διαθέσιμο σε ηλεκτρονική μορφή, 
βάσει τελικού σχεδίου μαθήματος, αναρτήθηκε πλήρως 
στην πλατφόρμα ηλεκτρονικής τάξης 

9. Αριθμός ανθρωποωρών διδασκόντων που πραγ¬ 
ματοποιήθηκαν, προς το σύνολο των προβλεπομένων 
ανθρωποωρών ανά φάση εκπαιδευτικής σειράς. 

10. Μέσος όρος της βαθμολογίας αξιολόγησης των 
ΥΣΕ από τους διδάσκοντες 

11. Πλήθος μαθημάτων που πραγματοποιήθηκαν και 
αξιολογήθηκαν τουλάχιστον ως «καλό», εκ μέρους των 
σπουδαστών/πλήθος μαθημάτων που πραγματοποιή¬ 
θηκαν και αξιολογήθηκαν, εκ μέρους των σπουδαστών 

12. Πλήθος διδασκόντων που αξιοποιήθηκαν και αξι¬ 
ολογήθηκαν τουλάχιστον ως «καλοί», εκ μέρους των 
σπουδαστών/διδασκόντων που αξιοποιήθηκαν και αξι¬ 
ολογήθηκαν, εκ μέρους των σπουδαστών 

ΝΟΜΙΚΗ ΥΠΗΡΕΣΙΑ 

1. Ποσοστό διεκπεραίωσης των αιτημάτων παροχής 
νομικών απαντήσεων επί των υποβληθέντων. 

2. Ποσοστό διεκπεραίωσης των προς έλεγχο νομιμό¬ 
τητας εισηγήσεων προς το Δ.Σ., των Διακηρύξεων και 
των συμβάσεων του Ε.Κ.Δ.Δ.Α., επί των υποβληθέντων. 

3. Ποσοστό διεκπεραίωσης των δικαστικών και εν γέ- 
νει νομικών υποθέσεων του Ε.Κ.Δ.Δ.Α., επί των εκκρεμών. 

ΜΟΤΕΚ 

1. Αριθμός αναρτηθέντων Διαβουλεύσεων, Προσκλή¬ 
σεων Ανακοινώσεων προς το συνολικό αριθμό των 
υποβληθέντων Διαβουλεύσεων, Προσκλήσεων Ανακοι¬ 
νώσεων 

2. Μέσος χρόνος ανάρτησης των Διαβουλεύσεων, Προ¬ 
σκλήσεων Ανακοινώσεων από την ημερομηνία οριστικής 
υποβολής τους 

3. Αριθμός αναρτηθέντων τεκμηρίων προς το συνο¬ 
λικό αριθμό υποβληθέντων τεκμηρίων στο Φόρουμ και 
το Αποθετήριο 

4. Αριθμός υλοποιηθέντων καινοτόμων εργαστηρίων/ 
δράσεων προς τον αριθμό προγραμματισμένων καινο- 
τόμων εργαστηρίων και δράσεων 

ΙΝΕΠ 

1. Ποσοστό υλοποιηθέντων προγραμμάτων αρχικού 
προγραμματισμού 

2. Ποσοστό εμβόλιμων προγραμμάτων επί του αρχικού 
προγραμματισμού 

3. Πλήθος φακέλων προς επικαιροποίηση επιμορφω¬ 
τικών προγραμμάτων 

4. Πλήθος επιμορφωτικών προγραμμάτων δημιουργί- 
ας/επικαιροποίησης εκπαιδευτικού υλικού 

5. Πλήθος επιμορφωτικών προγραμμάτων δημιουργί- 
ας/επικαιροποίησης υλικού πιστοποίησης 

6. Ποσοστό ικανοποίησης από την παρεχόμενη επι¬ 
μόρφωση 

7. Ποσοστό ικανοποίησης συμμετεχόντων από αξιο- 
ποιηθέντες εισηγητές 

8. Πλήθος υλοποιηθέντων προγραμμάτων στην πε¬ 
ριφέρεια 

9. Πλήθος εκπαιδευομένων στελεχών ΔΔ και ΤΑ 

10. Πλήθος υλοποιηθέντων επιμορφωτικών προγραμ¬ 
μάτων βέλτιστων πρακτικών 

11. Πλήθος υλοποιηθέντων επιμορφωτικών προγραμ¬ 
μάτων μέσω εξ αποστάσεως εκπαίδευσης 

12. Πλήθος σχέσεων συνεργασίας με φορείς του εσω¬ 
τερικού, στα πλαίσια της ανίχνευσης εκπαιδευτικών 
αναγκών. 

13. Ποσοστό συμμετοχής του ΠΙΝΕΠΘ στο συνολικό 
επιμορφωτικό έργο 

II. Η περιοδικότητα της μέτρησης των δεικτών είναι 
ετήσια, όπου δεν αναφέρεται διαφορετικά. Στην ΕΣΔΔΑ 
η μέτρηση των αντίστοιχων δεικτών θα γίνεται στη λήξη 
κάθε Φάσης Σπουδών με αφετηρία την έναρξη κάθε 
εκπαιδευτικής σειράς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 2013 

Ο ΥΠΟΥΡΓΟΣ 

ΑΝΤΩΝΙΟΣ ΜΑΝΙΤΑΚΗΣ 
-♦- 

Αριθμ. Φ.11321/345/27 (4) 

Ασφαλιστική τακτοποίηση πρώην εργαζομένων 
της εταιρείας «Τ\/Χ ΗΕ1_Ι_Α3 ΑΕ». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 138 Θβ' παρ. 1 και 2 του 
ν. 4052/2012 (ΦΕΚ 41, Α'). 

2. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(Φ.Ε.Κ. 98, Α'). 

3. Τις διατάξεις του π.δ. 372/1995 (Φ.Ε.Κ. 201, Α') «Με¬ 
ταφορά της Γενικής Γραμματείας Κοινωνικών Ασφαλί¬ 
σεων από το Υπουργείο Υγείας, Πρόνοιας και Κοινω¬ 
νικών Ασφαλίσεων στο Υπουργείο Εργασίας» και του 
π.δ. 213/1992 (Φ.Ε.Κ. 102, Α') «Οργανισμός της Γενικής 
Γ ραμματείας Κοινωνικών Ασφαλίσεων». 

4. Τις διατάξεις του π.δ. 85/2012 (Φ.Ε.Κ. 141, Α') «Ιδρυση 
και μετονομασία Υπουργείων, μεταφορά και κατάργηση 
υπηρεσιών», όπως τροποποιήθηκε με το π.δ. 88/2012 
(Φ.Ε.Κ. 143, Α') «Τροποποίηση του π.δ. 85/2012 «Ιδρυση 
και μετονομασία Υπουργείων, μεταφορά και κατάργηση 
υπηρεσιών» (ΦΕΚ 141, Α')». 

5. Τ ις διατάξεις του π.δ. 86/2012 (Φ.Ε.Κ. 141, Α') «Διορισμός 
Υπουργών, Αναπληρωτών Υπουργών και Υφυπουργών». 

6. Την υπ’ αριθμ. Υ48/9.7.2012 Απόφαση του Πρω¬ 
θυπουργού «Καθορισμός αρμοδιοτήτων του Αναπλη¬ 


ρωτή Υπουργού Οικονομικών Χρήστου Σταϊκούρα» 
(Β' 2105). 

7. Τις διατάξεις του άρθρου 22 παρ. 3 του ν. 2362/1995 
(ΦΕΚ 247, Α') «Περί δημόσιου λογιστικού, ελέγχου των 
δαπανών του κράτους και άλλες διατάξεις». 

8. Τις διατάξεις του π.δ. 113/2010 «Ανάληψη υποχρεώ¬ 
σεων από τους Διατάκτες» (Α' 194). 

9. Την υπ’ αριθμ. Β149536/28.12.2012 βεβαίωση περί δέ¬ 
σμευσης πίστωσης του ΟΑΕΔ. 

10. Το γεγονός ότι από τις διατάξεις της απόφασης 
αυτής προκαλείται από την κάλυψη των συμπληρωματι¬ 
κών ασφαλιστικών εισφορών πρώην εργαζομένων στην 
εταιρεία «Τ\/Χ ΗΕΙ_Ι_Α3 Α.Ε.» δαπάνη σε βάρος του προ¬ 
ϋπολογισμού του ΟΑΕΔ έτους 2013, η οποία ανέρχεται 
σε 2.225.906,71 ευρώ περίπου και θα καλυφθεί μέσω της 
χρέωσης του αλληλόχρεου λογαριασμού μεταξύ ΟΑΕΔ 
και ΙΚΑ-ΕΤΑΜ, αποφασίζουμε: 

Άρθρο 1 

Δικαιούχοι-Προϋποθέσεις 

Οι οφειλόμενες συμπληρωματικές ασφαλιστικές ει¬ 
σφορές (εργοδότη και εργαζομένου), για την αναδρο¬ 
μική ασφάλιση των πρώην εργαζομένων της εταιρείας 
Τ.ν.Χ. ΗΕΕΙΆδ Α.Ε., οι οποίοι εντάχθηκαν στο ειδικό 
τοπικό πρόγραμμα επανειδίκευσης, κατάρτισης και 
απόκτησης επαγγελματικής εμπειρίας κατά τα οριζό¬ 
μενα στο άρθρο 47 του ν. 3220/ 2004 (Α' 15), χωρίς να 
δικαιούνται ασφάλισης, κατά την υπαγωγή τους στο 
πρόγραμμα, εκτός της ασφάλισης του κλάδου ασθένει¬ 
ας, δικαιώθηκαν όμως αναδρομικά πλήρους ασφάλισης, 
κατ’ εφαρμογή της παραγράφου 1 του άρθρου 22 του 
ν. 3867/2010 (128, Α'), για όλους τους κλάδους κύριας 
ασφάλισης του ΙΚΑ-ΕΤΑΜ και της επικουρικής ασφά¬ 
λισης του ΕΤΕΑ (τ. ΕΤΕΑΜ), καταβάλλονται από τον 
ΟΑΕΔ μέσω της χρέωσης του αλληλόχρεου λογαρια¬ 
σμού μεταξύ ΟΑΕΔ και ΙΚΑ-ΕΤΑΜ, εφόσον πληρούνται 
αθροιστικά οι εξής προϋποθέσεις: 

α. ήταν, κατά τη διάρκεια της απασχόλησής τους στην 
εταιρεία ΤνΧ ΗΕΕΙΑ3 ΑΕ, ασφαλισμένοι στο ΙΚΑ-ΕΤΑΜ 
και στο ΕΤΕΑ (τ. ΕΤΕΑΜ), 

β. κατά τη διάρκεια πραγματοποίησης του ειδικού 
τοπικού προγράμματος επανειδίκευσης, κατάρτισης 
και απόκτησης επαγγελματικής εμπειρίας παρέμεναν 
άνεργοι. 

Άρθρο 2 

Κλάδοι και χρόνος ασφάλισης - 
βάση υπολογισμού εισφορών 

α. Οι αναλογούσες ασφαλιστικές εισφορές για την 
ασφάλιση των προσώπων του άρθρου 1 της παρούσης 
απόφασης υπολογίζονται επί των ασφαλιστέων απο¬ 
δοχών τους κατά τον τελευταίο μήνα απασχόλησής 
τους στην εταιρεία Τ\/Χ ΗΕΙ_Ι_Α3 ΑΕ, οι οποίες δεν είναι 
δυνατόν να υπολείπονται του 25πλάσιου του ΗΑΕ, όπως 
είχε διαμορφωθεί την 31.12.2011, η δε ασφάλισή τους 
χωρεί σε όλους τους κλάδους κύριας ασφάλισης του 
ΙΚΑ-ΕΤΑΜ και της επικουρικής ασφάλισης του ΕΤΕΑ 
(τ. ΕΤΕΑΜ), στους οποίους τα πρόσωπα αυτά είχαν 
υποχρέωση ασφάλισης κατά τον τελευταίο μήνα απα¬ 
σχόλησής τους στην ανωτέρω εταιρεία. 

β. Από το χρονικό διάστημα του προγράμματος διάρ¬ 
κειας πέντε ετών αναγνωρίζεται τόσος χρόνος ασφά¬ 
λισης όσος απαιτείται για τη συμπλήρωση των κατά 

περίπτωση προϋποθέσεων θεμελίωσης συνταξιοδοτικού 
δικαιώματος πλήρους σύνταξης λόγω γήρατος, όπως 
αυτές διαμορφώνονται κατά το χρόνο θεμελίωσης του 
συνταξιοδοτικού δικαιώματος, συνυπολογιζόμενου και 
του χρόνου αυτού, και πάντως όχι πέραν των πέντε 
(5) ετών. 

Ο αναγνωριζόμενος χρόνος ασφάλισης λαμβάνεται 
υπόψη και για τη συμπλήρωση των προϋποθέσεων συ- 
νταξιοδότησης του άρθρου 10 παρ. 1 του ν. 825/1978 
(ΦΕΚ 189, Α'), όπως αυτές διαμορφώνονται κατά το 
χρόνο θεμελίωσης του συνταξιοδοτικού δικαιώματος, 
συνυπολογιζόμενου και του χρόνου αυτού. 

γ. Οι αναλογούσες ασφαλιστικές εισφορές, εργοδότη 
και εργαζόμενου, καταβάλλονται από τον ΟΑΕΔ, μέσο) 
της χρέωσης του αλληλόχρεου λογαριασμού μεταξύ 
ΟΑΕΔ και ΙΚΑ-ΕΤΑΜ, μετά την υποβολή σχετικής αίτη¬ 
σης στο ΙΚΑ-ΕΤΑΜ. 

δ. Για όσους ως εργαζόμενοι υπάγονταν σας διατάξεις 
του ΚΒΑΕ, ο χρόνος ασφάλισης της απόφασης αυτής 
αναγνωρίζεται ως χρόνος διανυθείς στην ασφάλιση 
του Κανονισμού. 

Άρθρο 3 

Αίτηση - Απαιτούμενα δικαιολογητικά 

Κάθε πρόσωπο που πληροί τις προϋποθέσεις του 
άρθρου 1 της παρούσης απόφασης υποβάλλει σχετική 
αίτηση αναγνώρισης χρόνου ασφάλισης στο τοπικό 
Υποκατάστημα ΙΚΑ-ΕΤΑΜ Πολύγυρου Ν. Χαλκιδικής 
μέχρι 1.7.2013, συνυποβαλλόμενων των εξής δικαιολο- 
γητικών: 

α. Βεβαίωση ασφάλισης από την οποία να προκύπτει 
ότι κατά τη διάρκεια της απασχόλησής του στην εται¬ 
ρεία «ΤνΧ ΗΕΙ_Ι_Α3 ΑΕ» ήταν ασφαλισμένος στο ΙΚΑ- 
ΕΤΑΜ και στο ΕΤΕΑ (τ. ΕΤΕΑΜ). 

β. Βεβαίωση αποδοχών του τελευταίου μήνα απα¬ 
σχόλησης στην εταιρεία Τ\/Χ ΗΕΙ_1_Α5 ΑΕ ή κάθε άλλο 
στοιχείο από το οποίο προκύπτουν οι αποδοχές που 
έλαβε ο ενδιαφερόμενος τον μήνα αυτό. 

Γ. Βεβαίωση του ΟΑΕΔ ή κάθε άλλο στοιχείο από το 
οποίο να προκύπτει ότι κατά το χρονικό διάστημα συμ¬ 
μετοχής στο ειδικό τοπικό πρόγραμμα επανειδίκευσης, 
κατάρτισης και απόκτησης επαγγελματικής εμπειρίας 
ήταν άνεργος (εγγεγραμμένος ή μη). 

Αρθρο 4 

Διαδικασία Αναγνώρισης - Αρμόδια Όργανα 

Αρμόδιο όργανο για την εξέταση των αιτήσεων ανα¬ 
γνώρισης ορίζεται το Τμήμα Εσόδων του Υποκαταστή¬ 
ματος ΙΚΑ-ΕΤΑΜ Πολύγυρου Ν. Χαλκιδικής, το οποίο 
εξετάζει τα υποβληθέντα δικαιολογητικά σε συνδυασμό 
με στοιχεία που τηρούνται στο ΙΚΑ-ΕΤΑΜ (π.χ. κατά¬ 
σταση προσωπικού από την Επιθεώρηση Εργασίας, από 
την οποία θα διαπιστώνεται ότι ο ενδιαφερόμενος ήταν 
εργαζόμενος στην εταιρεία «ΤνΧ ΗΕΙ_Ι_Α5 ΑΕ», υποβλη- 
θείσες ΑΠΔ, κ.λπ. 

Εφόσον κριθεί ότι πληρούνται οι ανωτέρω προϋποθέ¬ 
σεις, εκδίδεται απόφαση Αναγνώρισης από τον Διευθυ¬ 
ντή του Υποκαταστήματος, στην οποία αναφέρεται και 
το ακριβές ποσό της δαπάνης για την αναγνώριση χρό¬ 
νου ασφάλισης στο ΙΚΑ-ΕΤΑΜ και στο ΕΤΕΑ (τ. ΕΤΕΑΜ). 

Περιπτώσεις ενστάσεων κατά των αποφάσεων αυτών 
εξετάζονται από την αρμόδια ΤΔΕ του Υποκαταστήμα¬ 
τος ΙΚΑ-ΕΤΑΜ Πολύγυρου Ν. Χαλκιδικής. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 2013 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΕΡΓΑΣΙΑΣ, ΚΟΙΝΩΝΙΚΗΣ 

ΥΠΟΥΡΓΟΣ ΟΙΚΟΝΟΜΙΚΩΝ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΧΡΗΣΤΟΣ ΣΤΑΙΚΟΥΡΑΣ ΙΩΑΝΝΗΣ ΒΡΟΥΤΣΗΣ 

-♦- 

Αριθμ. 8390 (5) 

Υπερωριακή απασχόληση υπαλλήλων της Δ/νσης Αγρο¬ 
τικής Οικονομίας και Κτηνιατρικής που ασχολούνται 
με το πρόγραμμα συλλογικής καταπολέμησης του 
δάκου της ελιάς για το έτος 2013. 

Ο ΑΝΤΙΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

Τις διατάξεις: 

1. Το άρθρο 9 παράγραφος 1 και 2 του Ν.Δ. 2413/1953 
«περί καταπολέμησης του Δάκου της Ελιάς». 

2. Το Ν. 2732/1999 (ΦΕΚ 154/Α/30-7-1999) «Διεπαγγελμα- 
τικές Οργανώσεις και ρύθμιση θεμάτων αρμοδιότητας 
του Υπουργείου Γεωργίας» και ειδικότερα το άρθρο 10 
«παροχή υπηρεσιών γεωπόνων και λοιπών υπαλλήλων». 

3. Του Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης και ιδίως το άρθρο 159 «Αρμοδιότητες του 
Περιφερειάρχη». 

4. Του Ν. 2738/1999 (ΦΕΚ Α' 180) άρθρο 25 παρ. 7 
«Ρυθμίσεις θεμάτων Δημοτικού και Κοινοτικού Κώδικα 
Νομαρχιακής Αυτοδιοίκησης». 

5. Του Π.Δ. 129/2010 (ΦΕΚ 222/Α/27-12-2010) «Οργανι¬ 
σμός της Περιφέρειας Θεσσαλίας». 

6. Την υπ’ αριθμ. 1015/21-2-2013 (ΦΕΚ 525/6-3-2013) από¬ 
φαση Περιφερειάρχη περί μεταβίβασης αρμοδιοτήτων 
της Δ/νσης Αγροτικής Οικονομίας και Κτηνιατρικής των 
Π.Ε. Μαγνησίας και Σποράδων στον Αντιπεριφερειάρχη 
Θεσσαλίας. 

7. Την υπ’ αριθμ. 8423/01-03-2013 απόφαση του Υ.ΕΣ.Α 
και Η.Δ «Περί επιχορήγησης Περιφερειών της χώρας από 
τους Κεντρικούς Αυτοτελείς Πόρους έτους 2013 με ποσό 
24.696.513.00 €, προς κάλυψη δαπανών Δακοκτονίας». 

8. Ότι η διάρκεια των εργασιών δακοκτονίας ορίζεται 
από 1ης Μαρτίου μέχρι 31 Δεκεμβρίου κάθε χρόνου (Από¬ 
φαση Υπουργών Οικονομίας και Οικονομικών-Αγροτικής 
Ανάπτυξης και Τροφίμων Α.Π. 123877 ΦΕΚ 775/Β/9-6-2005) 

9. Του άρθρου 16 Ν. 3205/2003 βάσει των οποίων επι¬ 
τρέπεται η καθιέρωση με αμοιβή εργασίας πέραν από 
τις ώρες της υποχρεωτικής απασχόλησης των υπαλλή¬ 
λων του Δημοσίου, των Ν.Π.Δ.Δ. και των Ο.Τ.Α. μόνο για 
την αντιμετώπιση εποχικών, εκτάκτων και επειγουσών 
υπηρεσιακών αναγκών. 

10. Του άρθρου 20 του Ν. 4024/2011 «συνταξιοδοτικές 
ρυθμίσεις, ενιαίο μισθολόγιο-βαθμολόγιο, εργασιακή 
εφεδρεία και άλλες διατάξεις εφαρμογής του μεσοπρό¬ 
θεσμου πλαισίου δημοσιονομικής στρατηγικής 2012-2015 
(ΦΕΚ 226/Α727-10-2011). 

11. Την υπ’ αριθμ. 5706/20-3-2013 απόφαση Αντιπεριφε- 
ρειάρχη Π.Ε. Μαγνησίας και Σποράδων «Σύσταση ομάδας 
έργου εκπλήρωσης Προγράμματος Δακοκτονίας 2013». 

12. Την εισήγηση του Προϊσταμένου της Δ/νσης Αγρο¬ 
τικής Οικονομίας και Κτηνιατρικής Π.Ε. Μαγνησίας και 
Σποράδων για πρόβλεψη υπερωριακής απασχόλησης 

κατά τις απογευματινές ώρες για τους υπαλλήλους που 
συγκροτούν την ομάδα έργου δακοκτονίας 2013. 

13. Την απόφαση ανάληψης υποχρέωσης με αριθμ. 
1436/14-03-2013 της Π.Ε. Μαγνησίας, αποφασίζουμε: 

Καθορίζουμε: 

1. Το μέγιστο επιτρεπτό χρόνο της υπερωριακής ερ¬ 
γασίας με αμοιβή από την δημοσίευση της παρούσας 
μέχρι 31/12/2013, για τους υπαλλήλους που συγκροτούν 
την ομάδα έργου δακοκτονίας 2013, της Δ/νσης Αγρο¬ 
τικής Οικονομίας και Κτηνιατρικής των Περιφερειακών 
Ενοτήτων Μαγνησίας και Σποράδων ως ακολούθως: 

α) Δ/ντής δακοκτονίας μέχρι 160 ώρες 

β) Επόπτες δακοκτονίας μέχρι 160 ώρες για κάθε 
επόπτη 

γ) Λογιστής μέχρι 160 ώρες 

δ) Γραμματέας μέχρι 120 ώρες 

2. Ο αριθμός των ωρών απογευματινής υπερωριακής 
με αμοιβή εργασίας δεν μπορεί να υπερβαίνει τις είκοσι 
(20) ώρες ανά υπάλληλο μηνιαίως. 

Η απογευματινή υπερωριακή εργασία θα εκτελείτε 
κατά τις εργάσιμες ημέρες από λήξη ωραρίου έως 
22.00. Υπεύθυνος για την ανάθεση και την αιτιολόγη¬ 
ση της αναγκαιότητας της υπερωριακής απογευμα¬ 


τινής απασχόλησης ορίζεται ο Δ/ντής Δακοκτονίας 
ο οποίος βεβαιώνει την ανάγκη πραγματοποίησης 
αυτής επί της αναλυτικής ονομαστικής κατάστασης 
υπερωριών. Αρμόδιος για τον έλεγχο υπερωριακής 
απασχόλησης είναι προϊστάμενος της Δ/νσης Αγρο¬ 
τικής Οικονομίας και Κτηνιατρικής των Π.Ε. Μαγνη¬ 
σίας και Σποράδων στην οποία υπηρετούν οι απα¬ 
σχολούμενοι υπάλληλοι. 

3. Η προκαλούμενη δαπάνη θα καλυφθεί από πιστώ¬ 
σεις του προγράμματος Δακοκτονίας έτους 2013 βάσει 
κατανομής του Υπουργείου Αγροτικής Ανάπτυξης και 
Τροφίμων που έχουν εγγράφει στον κρατικό προϋπο¬ 
λογισμό του έτους 2013 και αφορούν τους Αυτοτελής 
Κοινοτικούς Πόρους των Περιφερειών και συγκεκριμένα 
από τον φορέα 073 κωδικό 0511 του προϋπολογισμού 
της Υπηρεσίας μας. Η συνολική δαπάνη ανέρχεται σε 
επτά χιλιάδες ΕΥΡΩ (7.000,00 €). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 29 Απριλίου 2013 

Ο Αντιπεριφερειάρχης 
ΓΕΩΡΓΙΟΣ ΚΑΛΤΣΟΓΙΑΝΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή Ρλ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^τ) 


Ηλεκτρονική Διεύθυνση: ήί1ρ://νννννν.βί.9Γ - ε-σιαϊΙ: ννθόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02010893004130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































